**ÓRATERV/FOGLALKOZÁSTERV-ILLUSZTRÁCIÓ**

|  |  |
| --- | --- |
| **Szerző, cím** | Vajda János: Önkéntes dala |
| **Tantárgyba ágyazódás** | Magyar nyelv és irodalom, történelem, ének-zene |
| **Alsó/ felső tagozat** | Felső tagozat |
| **Ünnephez kapcsolódás** | Nemzeti ünnepünk március 15. |
| **A foglalkozás/ óra témája** | Forradalom, szabadságharc, hazaszeretet |
| **A foglalkozás/ óra cél- és feladatrendszere** | Cél, hogy a tanulók a szereplőket azonosítsák a tetteikkel, feltárják az ok-okozati összefüggéseket. Vegyék figyelembe egymás javaslatait, s építsék be a csoportmunkába. A csoportmunka eredményét felhasználják a differenciált önálló munka során. A feladatra szánt idő alatt igényesen és magas színvonalon dolgozzanak. Képesek legyenek az olvasottakat, hallottakat részekre bontani, majd a részeket újra összerakva új produktumot létrehozni. Képesek legyenek együttműködésre.  Új ismereteket feldolgozó óra |
| **Tantárgyi kapcsolatok** | Magyar nyelv, informatika, vizuális kultúra, ének-zene |
| **Nagy gondolat** | „A haza minden előtt.” -valóban? |
| **Melléklet** | 1 db irodalmi mű |
| **Taneszközök** | Tablet, csomagolópapír, íróeszköz, mágnes, füzetek, irodalmi mű,  Váradi Józsefné átd.(2007): Magyar ünnepek, Apáczai Kiadó Kft., Celldömölk, 60. o. |
| **Felhasznált források** | Váradi Józsefné átd. (2007): Magyar ünnepek, Apáczai Kiadó Kft., Celldömölk, 60.o.  <https://www.youtube.com/watch?v=mItuoAPFYSg> (letöltés ideje: 2022.08.14.) |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **A foglalkozás/ óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Taneszközök** | **Megjegyzés** |
| 5 perc | Ráhangolódás | Alapelvek, tanulói szerepek megbeszélése, tanári motiváció | Alapelvek, tanulói szerepek értelmezése | DFHT-KIP | frontális |  |  |
| 2 perc | Csoportalakítás | A pedagógus kézfelemeltetéssel nyugtázza a tanulói szerepeket. | A tanulói szerepek nyugtázása kézfelnyújtással |  | frontális | rotációs táblázat |  |
| 17 perc | Fő rész  (csoportmunka) | Feladatok kiosztása  A csoportok munkájának segítése | A tanulók csoportokban dolgoznak a nyitott végű feladatokon. |  | csoportmunka | tablet, csomagolópapír, írószer, irodalmi mű, csoportfeladatok |  |
| 8 perc | Fő rész (a csoportok beszámolója) | A beszámoló munkájának segítése  Értékelés | Tanulói beszámoló a csoportmunkában végzett feladatról. |  | frontális | tábla, mágnes, tablet, elkészült csoportfeladat |  |
| 5 perc | Fő rész (differenciált egyéni feladatok) | A pedagógus kiosztja a személyre szabott feladatokat. A tanulók munkáját figyeli, ha igénylik, segíti. | A tanulók egyénileg dolgoznak a csoportmunkára épülő differenciált egyéni feladatokon. |  | egyéni | füzet, íróeszköz |  |
| 5 perc | Egyéni beszámolók | A pedagógus csoportonként a lehető legtöbb tanulónak alkalmat biztosít feladatának a bemutatására. | Az egyéni feladatok megoldásainak ismertetése az osztállyal. |  | frontális | füzetek |  |
| 3 perc | Értékelés | A tanulók csoportos és egyéni munkájának értékelése.  Pozitív megerősítés. | A tanár értékelésének meghallgatása. A tanulók értékelik a saját tevékenységüket, levonják a tanulságot, előre mutató javaslatokat tesznek. |  | frontális |  | - |

„A haza minden előtt.” -valóban?

A haza ügyének előmozdítása, védelme a reformkorban közös ügy volt. Ezt hirdeti versében Vajda János is.

<https://www.youtube.com/watch?v=mItuoAPFYSg> (letöltés ideje: 2022.08.14.)

1. **csoportfeladat**

Olvassátok el önállóan a verset!

Képzeljétek el, hogy tankönyvi illusztrációkat kérnek tőletek a versszakok kapcsán!

Készítsétek el az illusztrációkat!

**Egyéni feladatok (1)**

Tanuló (1- felzárkóztatás): Adj címet az illusztrációknak!

Tanuló (2- tehetséggondozás): Fogalmazd meg a véleményedet az illusztrációval kapcsolatosan 2-3 mondatban!

Tanuló (3): Fogalmazz meg az illusztrációk mellé 1-1 mondatot a témával kapcsolatosan!

Tanuló (4): Válaszd ki a neked legjobban tetsző illusztrációt! Készíts róla 2-3 mondatos tudósítást!

Tanuló (5): Válaszd ki a neked legjobban tetsző illusztrációt! Készíts róla felsorolást a látottak alapján!

1. **csoportfeladat**

Olvassátok el önállóan a verset!

Fogalmazzatok meg 7-8 soros búcsúlevelet a harcba induló önkéntes nevében a szerelmének címezve az olvasottak alapján!

**Egyéni feladatok (2)**

Tanuló (1): Szerkessz képeslapot a csoportmunka alapján! Ügyelj arra, hogy mindkét oldalát megtervezd!

Tanuló (2- felzárkóztatás): Tervezz apró csempékből összerakott mozaikot a csoportmunka alapján!

Tanuló (3): Készíts kettéosztott naplót a csoportmunka alapján! (kulcsszók kiemelése a szövegből és szöveg alapján értelmezés)

Tanuló (4- tehetséggondozás): Alakítsd át a búcsúlevelet 4-5 mondatos naplóbejegyzéssé a csoportmunka alapján!

Tanuló (5): Szerkessz 3-4 kérdőmondatot a csoportmunka alapján!

1. **csoportfeladat**

Olvassátok el önállóan a költeményt!

Tervezzetek olvasókártyát a vershez!

Készítsetek minél több vershez illeszthető kitöltendő részt a kártyán!

Egészítsétek ki a válaszokkal is!

**Egyéni feladatok (3)**

Tanuló (1): Készíts egy-egy piktogramot a válaszokhoz!

Tanuló (2- felzárkóztatás): Fogalmazz meg két állítást a válaszok alapján!

Tanuló (3- tehetséggondozás): Igazold 2-3 mondatban, hogy az olvasókártya a vers alapján készült!

Tanuló (4): Tervezz hiányos rajzot az olvasókártyához! A kiegészítést az osztálytársak végzik majd.

Tanuló (5): Ismertesd az olvasókártya szerkezetét!

1. **csoportfeladat**

Olvassátok el önállóan a verset!

Szerkesszetek szónoki beszédet az önkéntes katona nevében a vers alapján!

**Egyéni feladatok (4)**

Tanuló (1-felzárkóztatás): Jellemezd az önkéntes katonát a szónoki beszéd alapján!

Tanuló (2-tehetséggondozás): Alkoss 2-3 soros rapszöveget a csoportmunka alapján!

Tanuló (3): Készíts rajzot a csoportmunka alapján!

Tanuló (4): Tekintsd át a csoportmunkát! Végezz kiemelést a szövegből!

Tanuló (5): Fogalmazz meg kérdéseket a csoportmunka alapján!

1. **sz. melléklet**

Önkéntes dala

Isten hozzád apám, anyám, kedvesem;  
A hazáé a legelső szerelem,  
A szabadság harcaiba elmegyek,  
S vissza csak a győzelem hoz engemet!

Emelkedik a szabadság zászlója,  
Ki ne menne, ki ne menne alája?  
Héj, leéltük a keserves időket,  
Mikor érte meghalni sem lehetett!

Keljetek föl régi sírok lelkei,  
Elrabolt szabadságunknak hősei!  
Nézzetek ránk, s vígasztalva légyetek,  
Nem hiába folyt el a ti véretek!

Nincs ugyan már a magyarban annyi vér,  
Mennyi eddig elfogyott a hazáért,  
Hej de ami kevés magyar vér kering,  
Szabadságért kifolyt vérből származik!