**ÓRATERV/FOGLALKOZÁSTERV-ILLUSZTRÁCIÓ**

|  |  |
| --- | --- |
| **Szerző, cím** | Kossuth Lajos táborában |
| **Tantárgyba ágyazódás** | ének, olvasás, fogalmazás, nyelvtan |
| **Alsó/ felső tagozat** | Alsó tagozat |
| **Ünnephez kapcsolódás** | Pákozdi csata napja |
| **A foglalkozás/ óra témája** | 1848-as események |
| **A foglalkozás/ óra cél- és feladatrendszere** | Cél, hogy a tanulók vegyék figyelembe egymás javaslatait, s építsék be a csoportmunkába. A csoportmunka eredményét felhasználják a differenciált önálló munka során. A feladatra szánt idő alatt igényesen és magas színvonalon dolgozzanak. Képesek legyenek az olvasottakat, hallottakat részekre bontani, majd a részeket újra összerakva új produktumot létrehozni. Képesek legyenek együttműködésre.  Új ismereteket feldolgozó óra |
| **Tantárgyi kapcsolatok** | Magyar nyelv, vizuális kultúra, ének-zene, olvasás |
| **Nagy gondolat** | Beállnál huszárnak? |
| **Melléklet** | 1 db irodalmi mű |
| **Taneszközök** | Csomagolópapír, íróeszköz, mágnes, füzetek, irodalmi mű,  Váradi Józsefné átd.(2007): Magyar ünnepek, Apáczai Kiadó Kft., Celldömölk, 199.o. |
| **Felhasznált források** | Váradi Józsefné átd. (2007): Magyar ünnepek, Apáczai Kiadó Kft., Celldömölk, 199.o.  https://folkradio.hu/mediatar/dalszovegek/3536/kossuth-lajos-taboraban  (Letöltés ideje: 2024. 09.05.) |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **A foglalkozás/ óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Taneszközök** | **Megjegyzés** |
| 5 perc | Ráhangolódás | Alapelvek, tanulói szerepek megbeszélése, tanári motiváció | Alapelvek, tanulói szerepek értelmezése | DFHT-KIP | frontális |  |  |
| 2 perc | Csoportalakítás | A pedagógus kézfelemeltetéssel nyugtázza a tanulói szerepeket. | A tanulói szerepek nyugtázása kézfelnyújtással |  | frontális | rotációs táblázat |  |
| 17 perc | Fő rész  (csoportmunka) | Feladatok kiosztása  A csoportok munkájának segítése | A tanulók csoportokban dolgoznak a nyitott végű feladatokon. |  | csoportmunka | csomagolópapír, írószer, irodalmi mű, csoportfeladatok |  |
| 8 perc | Fő rész (a csoportok beszámolója) | A beszámoló munkájának segítése  Értékelés | Tanulói beszámoló a csoportmunkában végzett feladatról. |  | frontális | tábla, mágnes, elkészült csoportfeladat |  |
| 5 perc | Fő rész (differenciált egyéni feladatok) | A pedagógus kiosztja a személyre szabott feladatokat. A tanulók munkáját figyeli, ha igénylik, segíti. | A tanulók egyénileg dolgoznak a csoportmunkára épülő differenciált egyéni feladatokon. |  | egyéni | füzet, íróeszköz |  |
| 5 perc | Egyéni beszámolók | A pedagógus csoportonként a lehető legtöbb tanulónak alkalmat biztosít feladatának a bemutatására. | Az egyéni feladatok megoldásainak ismertetése az osztállyal. |  | frontális | füzetek |  |
| 3 perc | Értékelés | A tanulók csoportos és egyéni munkájának értékelése.  Pozitív megerősítés. | A tanár értékelésének meghallgatása. A tanulók értékelik a saját tevékenységüket, levonják a tanulságot, előre mutató javaslatokat tesznek. |  | frontális |  | - |

Beállnál huszárnak?

Mindannyiunk számára ismert dallal foglalkozunk ma! Értelmezzük a szöveget! Gondolkodjunk a dallamon!

(Karéjoz szó jelentése: idomít, engedelmességre szoktat) Legyünk ötletesek!

1. **csoportfeladat**

Énekeljük el együtt a dalt!

Felállva érzékeltessük a lábunkkal a ritmust!

Öntsétek 4-5 mondatos prózába a dal szövegét!

**Egyéni feladatok (1)**

Tanuló (1- felzárkóztatás): Másold le az eredeti szövegtől eltérő szavakat a csoportmunka alapján!

Tanuló (2- tehetséggondozás): Vesd össze a dalt az eredeti szöveggel! Pipáld ki azokat a szavakat a csomagolópapíron, amelyeket az eredeti szöveg is tartalmaz!

Tanuló (3): Válassz ki két szót a csoportmunkából! Ritmizáld!

Tanuló (4): Írj rövid, szöveges üzenetet a szüleidnek a csoportmunka alapján!

Tanuló (5): Adj 2-3 találó címet a csoportmunkátoknak!

1. **csoportfeladat**

Énekeljük el együtt a dalt!

Felállva érzékeltessük a lábunkkal a ritmust!

Képzeld el, hogy felcsaptok huszárnak!

Fogalmazzatok 4-5 mondatos levelet a szüleiteknek a vers alapján!

Ügyeljetek a levél formájára!

**Egyéni feladatok (2)**

Tanuló (1): Fogalmazd meg, mit ír saját magáról a huszár a levélben!

Tanuló (2- felzárkóztatás): Szeretnél felcsapni huszárnak? A válaszodat indokold meg!

Tanuló (3): Fogalmazz meg egy tanácsot a leendő huszár számára a csoportmunka alapján!

Tanuló (4- tehetséggondozás): Fogalmazz meg 2-3 soros választ a levélre a szülők nevében!

Tanuló (5): Írj 2 elgondolkodtató mondatot a saját nevedben! Ha majd huszár leszek, …

1. **csoportfeladat**

Énekeljük el együtt a dalt!

Felállva érzékeltessük a lábunkkal a ritmust!

Folytassátok a dalt általatok írt 4 soros szöveggel!

Ügyeljetek a téma megtartására!

**Egyéni feladatok (3)**

Tanuló (1): Az asztalodon található egy kocka. Írj egy-egy kulcsszót az oldalaira a csoportmunkával kapcsolatosan!

Tanuló (2- felzárkóztatás): Gyakorold a csoportmunka olvasását! Mutasd be a többieknek a csoportmunkát!

Tanuló (3- tehetséggondozás): Értékeld a csoportmunka produktumát! Figyelj az eltérésekre és a hasonlóságokra!

Tanuló (4): Nehéz vagy könnyű volt a szövegalkotás? Indokold meg a válaszodat a csoportmunka alapján!

Tanuló (5): Változtasd meg úgy a csoportmunka szövegét, hogy a végére refrénként is énekelhető szöveg kerüljön!

1. **csoportfeladat**

Felolvasom nektek a verset. Énekeljük el együtt a dalt!

Felállva érzékeltessük a lábunkkal a ritmust!

Készítsetek storykockát a vers szövege alapján!

Építsetek a fantáziátokra is!

**Egyéni feladatok (4)**

Tanuló (1-felzárkóztatás): Másold le hibátlanul a kocka egyik oldalán lévő mondatot!

Tanuló (2-tehetséggondozás): Komponálj dallamot a kocka egyik oldalán lévő szöveghez!

Tanuló (3): Adj egy-egy mozdulatot a kockán megjelenő tartalomhoz!

Tanuló (4): Dobj egyet a kockával! Olvasd el az oldalára írt szöveget! Szerkessz a szöveg segítségével üzenetet a katonák részére!

Tanuló (5): Válaszd ki a kocka egyik oldalát! Formáld 3 mondatos szöveggé!

1. **sz. melléklet**

**Kossuth Lajos táborában (Népdal)**

Kossuth Lajos táborában

Két szál majoránna,

Egy szép barna, de magyar huszár

Sej, lovát karéjozza.

Ne karéjozz, magyar huszár,

Mert leesel róla!

Nincsen itt a te édesanyád

Sej, aki megsiratna!

Ne sirasson engem senki,

Jól vagyok tanítva!

Sem lépésbe, de sem vágtába

Sej, le nem esek róla!

Mert a huszár a nyeregbe

Bele van teremve,

Mint a rozmaring a jó földbe

Sej, belegyökerezve.