**ÓRATERV/FOGLALKOZÁSTERV-ILLUSZTRÁCIÓ**

|  |  |
| --- | --- |
| **Szerző, cím** | Juhász Gyula: Az utolsó vacsora |
| **Tantárgyba ágyazódás** | ének-zene, magyar irodalom, történelem |
| **Alsó/ felső tagozat** | Felső tagozat |
| **Ünnephez kapcsolódás** | Húsvét |
| **A foglalkozás/ óra témája** | A húsvét ünnepének a jelentősége |
| **A foglalkozás/ óra cél- és feladatrendszere** | Cél, hogy a tanulók vegyék figyelembe egymás javaslatait, s építsék be a csoportmunkába. A csoportmunka eredményét felhasználják a differenciált önálló munka során. A feladatra szánt idő alatt igényesen és magas színvonalon dolgozzanak. Képesek legyenek az olvasottakat, hallottakat részekre bontani, majd a részeket újra összerakva új produktumot létrehozni. Képesek legyenek együttműködésre.  Új ismereteket feldolgozó óra |
| **Tantárgyi kapcsolatok** | Magyar nyelv, vizuális kultúra |
| **Nagy gondolat** | Feltámadt, alleluja! |
| **Melléklet** | 1 db irodalmi mű |
| **Taneszközök** | Csomagolópapír, íróeszköz, mágnes, tablet, füzetek, irodalmi mű,  Váradi Józsefné átd.(2007): Magyar ünnepek, Apáczai Kiadó Kft., Celldömölk, 84.o. |
| **Felhasznált források** | Váradi Józsefné átd. (2007): Magyar ünnepek, Apáczai Kiadó Kft., Celldömölk, 84.o.  Leonardo da Vinci: Utolsó vacsora kép (letöltés az internetről) |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **A foglalkozás/ óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Taneszközök** | **Megjegyzés** |
| 5 perc | Ráhangolódás | Alapelvek, tanulói szerepek megbeszélése, tanári motiváció | Alapelvek, tanulói szerepek értelmezése | DFHT-KIP | frontális |  |  |
| 2 perc | Csoportalakítás | A pedagógus kézfelemeltetéssel nyugtázza a tanulói szerepeket. | A tanulói szerepek nyugtázása kézfelnyújtással |  | frontális | rotációs táblázat |  |
| 17 perc | Fő rész  (csoportmunka) | Feladatok kiosztása  A csoportok munkájának segítése | A tanulók csoportokban dolgoznak a nyitott végű feladatokon. |  | csoportmunka | csomagolópapír, írószer, irodalmi mű, csoportfeladatok |  |
| 8 perc | Fő rész (a csoportok beszámolója) | A beszámoló munkájának segítése  Értékelés | Tanulói beszámoló a csoportmunkában végzett feladatról. |  | frontális | tábla, tablet, mágnes, elkészült csoportfeladat |  |
| 5 perc | Fő rész (differenciált egyéni feladatok) | A pedagógus kiosztja a személyre szabott feladatokat. A tanulók munkáját figyeli, ha igénylik, segíti. | A tanulók egyénileg dolgoznak a csoportmunkára épülő differenciált egyéni feladatokon. |  | egyéni | füzet, íróeszköz |  |
| 5 perc | Egyéni beszámolók | A pedagógus csoportonként a lehető legtöbb tanulónak alkalmat biztosít feladatának a bemutatására. | Az egyéni feladatok megoldásainak ismertetése az osztállyal. |  | frontális | füzetek |  |
| 3 perc | Értékelés | A tanulók csoportos és egyéni munkájának értékelése.  Pozitív megerősítés. | A tanár értékelésének meghallgatása. A tanulók értékelik a saját tevékenységüket, levonják a tanulságot, előre mutató javaslatokat tesznek. |  | frontális |  | - |

Feltámadt, alleluja!

Beszélgessünk a húsvétot megelőző eseményekről! Nézzétek meg figyelmesen Leonardo da Vinci: Utolsó vacsora című képét!

Gondoljuk át most Juhász Gyula verse alapján a történteket!

1. **csoportfeladat**

Olvassátok el a verset!

Fessétek meg ti az utolsó vacsora képét a vers alapján! Csak vízfestéket vagy temperát használhattok.

Találjátok ki, hogyan tudnátok lefesteni a témát előzetes ceruzarajz nélkül!

**Egyéni feladatok (1)**

Tanuló (1- felzárkóztatás): Indokold meg, miért éppen ezeket a színeket használtátok!

Tanuló (2- tehetséggondozás): Fogalmazz meg két gondolatot a húsvéti ünnepekkel kapcsolatosan a csoportmunka alapján!

Tanuló (3): Készíts leírást a csoportmunkátokról!

Tanuló (4): Találj ki olyan két-három szavas mondatokat, amelyek a ti csoportmunkátokhoz illenek!

Tanuló (5):

1. **csoportfeladat**

Olvassátok el a verset!

Készítsetek szoborcsoportot a vers alapján!

**Egyéni feladatok (2)**

Tanuló (1): Adj legalább két kifejező címet a szoborcsoportnak!

Tanuló (2- felzárkóztatás): Fogalmazd meg, milyen hangulatot áraszt a szobor!

Tanuló (3): Szólaltasd meg a szobor egyik szereplőjét! Vajon mit mondana a szerepében?

Tanuló (4- tehetséggondozás): Változtasd meg a szoborcsoportot úgy, hogy az eredetivel ellentétes érzéseket sugalljon!

Tanuló (5): Képzeld el, hogy ezt a szoborcsoportot elhelyezik az egyik parkban! Vajon mit mondanak róla a turisták? Fogalmazd meg 2 mondatban!

1. **csoportfeladat**

Olvassátok el a verset!

Fogalmazzatok meg 6-7 mondatos újságcikket a vers alapján!

**Egyéni feladatok (3)**

Tanuló (1): Készíts szalagcímeket a csoportmunka alapján!

Tanuló (2- felzárkóztatás): Fogalmazz meg egy fohászt a Mester nevében!

Tanuló (3- tehetséggondozás): Milyennek érzed az újságcikk hangulatát? Fejtsd ki a gondolataidat!

Tanuló (4): Fogalmazd át az újságcikk egyik mondatát egy szemtanú nevében!

Tanuló (5): Fejezd be a gondolatot a csoportmunka alapján! Holnap, ha újra felkelünk…

1. **csoportfeladat**

Olvassátok el figyelmesen a verset!

Gyűjtsétek össze, milyen érzések, gondolatok kavarognak a tanítványokban és a Mesterben, azaz Jézusban!

**Egyéni feladatok (4)**

Tanuló (1-felzárkóztatás): Karikázd be a csomagolópapíron a szomorúságot sugárzó szavakat!

Tanuló (2-tehetséggondozás): Fejtsd ki, milyennek látod a tanítványok hozzáállását a Mesterükhöz!

Tanuló (3): Fogalmazd meg azt a gondolatot, ami a te lelkiállapotodat is tükrözheti a csoportmunka alapján!

Tanuló (4): Hangosítsd ki az egyik tanítvány gondolatát!

Tanuló (5): Fogalmazz üzenetet a Mester nevében a tanítványoknak!

**1. sz. melléklet**

**Juhász Gyula: Az utolsó vacsora**

János a Mester nagy szívén pihen,  
E tiszta szíven, e csöndes sziven  
Pihen, de lelke a holnapra gondol  
S fiatal arca felhős lesz a gondtól.

Mély hallgatás virraszt az asztalon.  
Az olajfák felől a fuvalom  
Hűsen, szomorún a szobába téved,  
Be fáj ma a szél, az éj és az élet!

Tamás révedve néz a mécsvilágra,  
Péter zokog és árvább, mint az árva,  
Judás se szól, csak apró szeme villan,  
Remegve érzi: az ő órája itt van!

Csak egy nyugodt. Nagy, sötétkék szemében  
Mély tengerek derűs békéje él benn.  
Az ajka asztali áldást rebeg  
S megszegi az utolsó kenyeret!