**ÓRATERV/FOGLALKOZÁSTERV-ILLUSZTRÁCIÓ**

|  |  |
| --- | --- |
| **Szerző, cím** | Vasvári István: Mezei bál |
| **Tantárgyba ágyazódás** | Környezetismeret, olvasás |
| **Alsó/ felső tagozat** | Alsó tagozat |
| **Ünnephez kapcsolódás** | farsang |
| **A foglalkozás/ óra témája** | Farsangi öltözet |
| **A foglalkozás/ óra cél- és feladatrendszere** | Cél, hogy a tanulók vegyék figyelembe egymás javaslatait, s építsék be a csoportmunkába. A csoportmunka eredményét felhasználják a differenciált önálló munka során. A feladatra szánt idő alatt igényesen és magas színvonalon dolgozzanak. Képesek legyenek az olvasottakat, hallottakat részekre bontani, majd a részeket újra összerakva új produktumot létrehozni. Képesek legyenek együttműködésre.  Új ismereteket feldolgozó óra |
| **Tantárgyi kapcsolatok** | Magyar nyelv, vizuális kultúra, ének-zene, olvasás, környezetismeret |
| **Nagy gondolat** | Ismerkedj az állatokkal! |
| **Melléklet** | 1 db irodalmi mű |
| **Taneszközök** | Csomagolópapír, íróeszköz, mágnes, füzetek, irodalmi mű,  Váradi Józsefné átd.(2007): Magyar ünnepek, Apáczai Kiadó Kft., Celldömölk, 17.o. |
| **Felhasznált források** | Váradi Józsefné átd. (2007): Magyar ünnepek, Apáczai Kiadó Kft., Celldömölk, 17.o. |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **A foglalkozás/ óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Taneszközök** | **Megjegyzés** |
| 5 perc | Ráhangolódás | Alapelvek, tanulói szerepek megbeszélése, tanári motiváció | Alapelvek, tanulói szerepek értelmezése | DFHT-KIP | frontális |  |  |
| 2 perc | Csoportalakítás | A pedagógus kézfelemeltetéssel nyugtázza a tanulói szerepeket. | A tanulói szerepek nyugtázása kézfelnyújtással |  | frontális | rotációs táblázat |  |
| 17 perc | Fő rész  (csoportmunka) | Feladatok kiosztása  A csoportok munkájának segítése | A tanulók csoportokban dolgoznak a nyitott végű feladatokon. |  | csoportmunka | csomagolópapír, írószer, irodalmi mű, csoportfeladatok |  |
| 8 perc | Fő rész (a csoportok beszámolója) | A beszámoló munkájának segítése  Értékelés | Tanulói beszámoló a csoportmunkában végzett feladatról. |  | frontális | tábla, mágnes, elkészült csoportfeladat |  |
| 5 perc | Fő rész (differenciált egyéni feladatok) | A pedagógus kiosztja a személyre szabott feladatokat. A tanulók munkáját figyeli, ha igénylik, segíti. | A tanulók egyénileg dolgoznak a csoportmunkára épülő differenciált egyéni feladatokon. |  | egyéni | füzet, íróeszköz |  |
| 5 perc | Egyéni beszámolók | A pedagógus csoportonként a lehető legtöbb tanulónak alkalmat biztosít feladatának a bemutatására. | Az egyéni feladatok megoldásainak ismertetése az osztállyal. |  | frontális | füzetek |  |
| 3 perc | Értékelés | A tanulók csoportos és egyéni munkájának értékelése.  Pozitív megerősítés. | A tanár értékelésének meghallgatása. A tanulók értékelik a saját tevékenységüket, levonják a tanulságot, előre mutató javaslatokat tesznek. |  | frontális |  | - |

Ismerkedj az állatokkal!

Farsang idején gyakran fejtörést okoz a jelmezünk. Merítsünk ötleteket!

1. **csoportfeladat**

Tanító néni felolvassa nektek a verset.

Képzeljétek magatokat ebben a bálban!

Állítsátok össze a táncpartnereket! Rajzoljátok le párban!

Vigyázzatok arra is, hogy ki kivel nem tud táncolni!

**Egyéni feladatok (1)**

Tanuló (1- felzárkóztatás): Írd le 2 állatnak a nevét a rajz alapján!

Tanuló (2- tehetséggondozás): Fogalmazd meg, miért nem tud táncolni mindenki a másikkal! Miért válogattátok a párokat?

Tanuló (3): Cseréld fel a táncpartnereket! Írd le a nevüket!

Tanuló (4): Válaszd ki az egyik táncos párt! Nevezd el mindkettőjüket!

Tanuló (5): Válaszd ki az egyik állatot a csoportmunkából! Mondd el, milyennek ismered!

1. **csoportfeladat**

Tanító néni felolvassa nektek a verset.

Meséljétek el a báli hangulatot!

Gondoljatok arra, hogy szereti-e mindenki egymást!

**Egyéni feladatok (2)**

Tanuló (1): Vajon milyen hangokat adnak ki az állatok a bálban? Ki, hogyan fokozhatta a hangulatot? Mondd el, mit hallottál volna!

Tanuló (2- felzárkóztatás): Hangoztass 2 állathangot!

Tanuló (3): Bújj az egyik állat bőrébe! Meséld el, hogy nézel ki!

Tanuló (4- tehetséggondozás): Válassz ki 2 báli helyszínt! Vajon hol kerülhetett volna megrendezésre? Válaszodat indokold meg!

Tanuló (5): Válassz ki 2 állatot a csoportmunkából! Adj hozzájuk egy-egy mozdulatot!

1. **csoportfeladat**

Tanító néni felolvassa nektek a verset.

Válasszatok ki 4-5 állatot a versből!

Készítsétek el rajz formájában az élőhelyét!

**Egyéni feladatok (3)**

Tanuló (1): Sorold fel, milyen állatok élőhelyét készítettétek el!

Tanuló (2- felzárkóztatás): Sorold fel, hol laknak a csoportmunkában lerajzolt állatok!

Tanuló (3- tehetséggondozás):Válaszd ki az egyik állat élőhelyét! Változtasd meg egy másik állat számára! Mit vennél el, s mit tennél hozzá?

Tanuló (4): Válassz ki 3-4 állatot a csoportmunkából! Próbáld nagyság szerint sorba rakni a kiválasztott állatokat!

Tanuló (5): Válassz ki számodra 1 pozitív és 1 negatív hatást keltő állatot! Indokold meg a választásodat!

1. **csoportfeladat**

Tanító néni felolvassa nektek a verset.

Találjatok ki egy-egy állathoz egy-egy mozdulatot!

Játsszátok el, az Adj hozzá egy mozdulatot című játékkal! ( Az előző mozdulatot megismételve adjuk hozzá a következőt!)

**Egyéni feladatok (4)**

Tanuló (1-felzárkóztatás): Rajzold le az egyik állatot a csoportmunkából!

Tanuló (2-tehetséggondozás): Tippeld meg, hány mozdulat lehetett a játék során!

Tanuló (3): Rajzold le az egyik állatot a csoportmunka alapján a mozdulattal együtt!

Tanuló (4): Számolj be a társaidnak arról, hogy milyen mozdulatot ismételtél meg, s milyet tettél hozzá!

Tanuló (5): Folytasd a mondatot! A pulit nem bántanám, mert…

1. sz. melléklet

Vasvári István: Mezei bál

Sánta tücsök hegedül

piros a gúnyája

egér cincog fű közül,

ürge füttyent rája.

Zeng a békák kórusa,

szúnyogok danája,

mint a bőgő basszusa

medve brummogása.

Kicsiny fűzfa táncra áll

folyóparti szélben,

illeg-billeg, mórikál:

jaj, hogyan is lépjen?

Keringőz a denevér

a fülesbagollyal,

szólót táncol az egér,

szúnyog jár a mollyal.

Nyávint egyet a kandúr,

járná a verébbel,

megforgatná tollastul

a kémény tövében.

Borzas Puli rávakkant

táncoló tehénre,

elépattan a bolha,

hogy őt táncra kérje.

Száll a nóta, áll a bál

hajnalig a réten,

kövér holdvilág dudál

dombok tetejében.