**ÓRATERV/FOGLALKOZÁSTERV-ILLUSZTRÁCIÓ**

|  |  |
| --- | --- |
| **Szerző, cím** | Kányádi Sándor: Kicsi legény, nagy tarisznya |
| **Tantárgyba ágyazódás** | Magyar nyelv és irodalom, ének-zene |
| **Alsó/ felső tagozat** | Felső tagozat |
| **Ünnephez kapcsolódás** | Nevelők napja |
| **A foglalkozás/ óra témája** | A pedagógus pozitív kisugárzásának a hatása a gyerekekre |
| **A foglalkozás/ óra cél- és feladatrendszere** | Cél, hogy a tanulók a szereplőket azonosítsák a tetteikkel, feltárják az ok-okozati összefüggéseket. Vegyék figyelembe egymás javaslatait, s építsék be a csoportmunkába. A csoportmunka eredményét felhasználják a differenciált önálló munka során. A feladatra szánt idő alatt igényesen és magas színvonalon dolgozzanak. Képesek legyenek az olvasottakat, hallottakat részekre bontani, majd a részeket újra összerakva új produktumot létrehozni. Képesek legyenek együttműködésre.  Új ismereteket feldolgozó óra |
| **Tantárgyi kapcsolatok** | Magyar nyelv, informatika, vizuális kultúra, ének-zene |
| **Nagy gondolat** | Izgultál a tanév első napján? |
| **Melléklet** | 1 db irodalmi mű |
| **Taneszközök** | Tablet, csomagolópapír, íróeszköz, mágnes, füzetek, irodalmi mű,  Váradi Józsefné átd.(2007): Magyar ünnepek, Apáczai Kiadó Kft., Celldömölk, 158. o. |
| **Felhasznált források** | Váradi Józsefné átd. (2007): Magyar ünnepek, Apáczai Kiadó Kft., Celldömölk, 158.o. |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **A foglalkozás/ óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Taneszközök** | **Megjegyzés** |
| 5 perc | Ráhangolódás | Alapelvek, tanulói szerepek megbeszélése, tanári motiváció | Alapelvek, tanulói szerepek értelmezése | DFHT-KIP | frontális |  |  |
| 2 perc | Csoportalakítás | A pedagógus kézfelemeltetéssel nyugtázza a tanulói szerepeket. | A tanulói szerepek nyugtázása kézfelnyújtással |  | frontális | rotációs táblázat |  |
| 17 perc | Fő rész  (csoportmunka) | Feladatok kiosztása  A csoportok munkájának segítése | A tanulók csoportokban dolgoznak a nyitott végű feladatokon. |  | csoportmunka | tablet, csomagolópapír, írószer, irodalmi mű, csoportfeladatok |  |
| 8 perc | Fő rész (a csoportok beszámolója) | A beszámoló munkájának segítése  Értékelés | Tanulói beszámoló a csoportmunkában végzett feladatról. |  | frontális | tábla, mágnes, tablet, elkészült csoportfeladat |  |
| 5 perc | Fő rész (differenciált egyéni feladatok) | A pedagógus kiosztja a személyre szabott feladatokat. A tanulók munkáját figyeli, ha igénylik, segíti. | A tanulók egyénileg dolgoznak a csoportmunkára épülő differenciált egyéni feladatokon. |  | egyéni | füzet, íróeszköz |  |
| 5 perc | Egyéni beszámolók | A pedagógus csoportonként a lehető legtöbb tanulónak alkalmat biztosít feladatának a bemutatására. | Az egyéni feladatok megoldásainak ismertetése az osztállyal. |  | frontális | füzetek |  |
| 3 perc | Értékelés | A tanulók csoportos és egyéni munkájának értékelése.  Pozitív megerősítés. | A tanár értékelésének meghallgatása. A tanulók értékelik a saját tevékenységüket, levonják a tanulságot, előre mutató javaslatokat tesznek. |  | frontális |  | - |

Izgultál a tanév első napján?

Az iskola első napja nagy izgalom számunkra, ha új tanévet kezdünk. Különösen vonatkozik ez az első osztályosokra. Nem volt ez másképp a költő idejében sem.

1. **csoportfeladat**

Olvassátok el önállóan a verset!

Képzeljétek el, hogy a költő – Kányádi Sándor – veletek szemben ül!

Csináljatok egy talkshow típusú rádióműsort!

Készítsetek jegyzetet a talkshow-hoz a csomagolópapírra!

**Egyéni feladatok (1)**

Tanuló (1- felzárkóztatás): Válassz ki 2-3 szót a csoportmunkából! Foglald a szavakat egy-egy mondatba!

Tanuló (2- tehetséggondozás): Készíts facebook profilt a füzetedbe a csoportmunka alapján!

Tanuló (3): Tekintsd át a csoportmunkát tartalmi szempontból! Mondd el róla a véleményedet 3-4 mondatban!

Tanuló (4): Vonj személyes párhuzamot a csoportmunkátokkal!

Tanuló (5): Találj ki legalább két szlogent a csoportmunkátokhoz!

1. **csoportfeladat**

Olvassátok el önállóan a verset!

Alkalmazzátok a problémamegoldás „beszéld ki magadból” módját!

Tervezzetek hozzá skiccet a csomagolópapírra! (skicc: gyorsan és nem részletesen kidolgozott terv)

Játsszátok el úgy, hogy a csoport minden tagja szerepeljen!

**Egyéni feladatok (2)**

Tanuló (1): Fejezd be a mondatot a csoportmunka alapján! Bíztam abban, hogy …

Tanuló (2- felzárkóztatás): Értékeld a csoportmunkában a saját részvételedet! Vond le belőle a tanulságot!

Tanuló (3): Készíts kettő kvízt a csoportmunka alapján!

Tanuló (4- tehetséggondozás): Adj tanácsot a többieknek a még színvonalasabb munka érdekében!

Tanuló (5): Fejtsd ki a véleményedet 2-3 mondatban a csoportmunka hangulatáról!

1. **csoportfeladat**

Olvassátok el önállóan a verset!

Foglaljátok össze 5-8 mondatban a vers lényegét!

Reppeljétek el a leírtakat!

**Egyéni feladatok (3)**

Tanuló (1): Készíts hangulatgörbét a csoportmunka alapján!

Tanuló (2- felzárkóztatás): Készíts betűrejtvényt a csoportmunka egyik szavából!

Tanuló (3- tehetséggondozás): Írj olyan befejezést a csoportmunkátoknak, amely megmagyarázza a kisgyermek lelkiállapotát!

Tanuló (4): Alakítsd át a rapp egyik mondatát a mai iskolára vonatkoztatva!

Tanuló (5): Készíts gondolatfelhőket a csoportmunka alapján!

1. **csoportfeladat**

Olvassátok el önállóan a verset!

Készítsetek 4-6 képből álló fényképalbumot a vershez!

**Egyéni feladatok (4)**

Tanuló (1-felzárkóztatás): Foglald össze az egyik fénykép témáját 2 mondatban!

Tanuló (2-tehetséggondozás): Keress a fényképek között összefüggést! Fogalmazd meg 2-3 mondatban a füzetedbe!

Tanuló (3): Fogalmazz meg egy-egy gondolatot a fényképek alá!

Tanuló (4): Készíts montázst a fényképalbumból!

Tanuló (5): Készíts sztorikockát a csoportmunka alapján!

1. **sz. melléklet**

Önkéntes dala

Isten hozzád apám, anyám, kedvesem;  
A hazáé a legelső szerelem,  
A szabadság harcaiba elmegyek,  
S vissza csak a győzelem hoz engemet!

Emelkedik a szabadság zászlója,  
Ki ne menne, ki ne menne alája?  
Héj, leéltük a keserves időket,  
Mikor érte meghalni sem lehetett!

Keljetek föl régi sírok lelkei,  
Elrabolt szabadságunknak hősei!  
Nézzetek ránk, s vígasztalva légyetek,  
Nem hiába folyt el a ti véretek!

Nincs ugyan már a magyarban annyi vér,  
Mennyi eddig elfogyott a hazáért,  
Hej de ami kevés magyar vér kering,  
Szabadságért kifolyt vérből származik!