**ÓRATERV/FOGLALKOZÁSTERV-ILLUSZTRÁCIÓ**

|  |  |
| --- | --- |
| **Szerző, cím** | Tamási Lajos: Halottak napja |
| **Tantárgyba ágyazódás** | Magyar nyelv és irodalom, történelem |
| **Alsó/ felső tagozat** | Felső tagozat |
| **Ünnephez kapcsolódás** | 1956. október 23. |
| **A foglalkozás/ óra témája** | Emlékezés az 1956. október 23-án elhunyt hősökre |
| **A foglalkozás/ óra cél- és feladatrendszere** | Cél, hogy a tanulók a szereplőket azonosítsák a tetteikkel, feltárják az ok-okozati összefüggéseket. Vegyék figyelembe egymás javaslatait, s építsék be a csoportmunkába. A csoportmunka eredményét felhasználják a differenciált önálló munka során. A feladatra szánt idő alatt igényesen és magas színvonalon dolgozzanak. Képesek legyenek az olvasottakat, hallottakat részekre bontani, majd a részeket újra összerakva új produktumot létrehozni. Képesek legyenek együttműködésre.  Új ismereteket feldolgozó óra |
| **Tantárgyi kapcsolatok** | Magyar nyelv, informatika, vizuális kultúra |
| **Nagy gondolat** | Esemény, ami mellett nem mehetünk el szó nélkül |
| **Melléklet** | 1 db irodalmi mű |
| **Taneszközök** | Tablet, csomagolópapír, íróeszköz, mágnes, füzetek, irodalmi mű,  Váradi Józsefné átd.(2007): Magyar ünnepek, Apáczai Kiadó Kft., Celldömölk, 238. o. |
| **Felhasznált források** | Váradi Józsefné átd. (2007): Magyar ünnepek, Apáczai Kiadó Kft., Celldömölk, 238.o.  <https://www.google.com/search?q=Tam%C3%A1si+Lajos+Halottak+napja+vers&rlz=1C1GGRV_enHU751HU751&oq=Tam%C3%A1si+Lajos+Halottak+napja+vers&gs_lcrp=EgZjaHJvbWUyBggAEEUYOTIHCAEQIRigATIHCAIQIRigAdIBCTEzMjkzajBqN6gCALACAA&sourceid=chrome&ie=UTF-8#fpstate=ive&vld=cid:45720dc3,vid:FYP1jLjJ1FU> (letöltés: 2022. 08.25.) |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **A foglalkozás/ óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Taneszközök** | **Megjegyzés** |
| 5 perc | Ráhangolódás | Alapelvek, tanulói szerepek megbeszélése, tanári motiváció | Alapelvek, tanulói szerepek értelmezése | DFHT-KIP | frontális |  |  |
| 2 perc | Csoportalakítás | A pedagógus kézfelemeltetéssel nyugtázza a tanulói szerepeket. | A tanulói szerepek nyugtázása kézfelnyújtással |  | frontális | rotációs táblázat |  |
| 17 perc | Fő rész  (csoportmunka) | Feladatok kiosztása  A csoportok munkájának segítése | A tanulók csoportokban dolgoznak a nyitott végű feladatokon. |  | csoportmunka | tablet, csomagolópapír, írószer, irodalmi mű, csoportfeladatok |  |
| 8 perc | Fő rész (a csoportok beszámolója) | A beszámoló munkájának segítése  Értékelés | Tanulói beszámoló a csoportmunkában végzett feladatról. |  | frontális | tábla, mágnes, tablet, elkészült csoportfeladat |  |
| 5 perc | Fő rész (differenciált egyéni feladatok) | A pedagógus kiosztja a személyre szabott feladatokat. A tanulók munkáját figyeli, ha igénylik, segíti. | A tanulók egyénileg dolgoznak a csoportmunkára épülő differenciált egyéni feladatokon. |  | egyéni | füzet, íróeszköz |  |
| 5 perc | Egyéni beszámolók | A pedagógus csoportonként a lehető legtöbb tanulónak alkalmat biztosít feladatának a bemutatására. | Az egyéni feladatok megoldásainak ismertetése az osztállyal. |  | frontális | füzetek |  |
| 3 perc | Értékelés | A tanulók csoportos és egyéni munkájának értékelése.  Pozitív megerősítés. | A tanár értékelésének meghallgatása. A tanulók értékelik a saját tevékenységüket, levonják a tanulságot, előre mutató javaslatokat tesznek. |  | frontális |  | - |

Esemény, ami mellett nem mehetünk el szó nélkül

Hőseink értünk harcoltak, önálló hazát akartak. Így történt ez 1956. október 23-án és az azt követő napokban is. Értelmezzük Tamási Lajos költő gondolatait ezen esemény kapcsán!

1. **csoportfeladat**

Olvassátok el önállóan a verset, vagy hallgassátok meg a megadott link használatával!

Képzeljétek el, hogy ti abban a korban éltek, a helyszínen vagytok!

Meséljétek el 6-8 mondatban, hogy mi történt körülöttetek, mit láttok!

Az olvasottak alapján dolgozzatok!

**Egyéni feladatok (1)**

Tanuló (1- felzárkóztatás): Fogalmazz meg 2-3 óhajtó mondatot a csoportmunka alapján!

Tanuló (2- tehetséggondozás): Találj ki 3-4 soros verset a csoportmunka alapján!

Tanuló (3): Adj 3-4 mondatos helyzetjelentést a helyszínről a csoportmunka alapján!

Tanuló (4): Húzd alá a kulcsszavakat a csoportmunkában! Készíts az egyikhez rajzot!

Tanuló (5): Szerettél volna abban a korban élni? A válaszodat indokold meg a csoportmunka alapján!

1. **csoportfeladat**

Olvassátok el önállóan a verset!

Készítsetek olyan plakátot, aminek a középpontjában eszközök, tárgyak állnak!

Fessétek meg a hátteret is!

**Egyéni feladatok (2)**

Tanuló (1): Fogalmazz meg 2-3 következtetést a csoportmunka alapján!

Tanuló (2- felzárkóztatás): Sorold fel a plakáton lévő tárgyakat, eszközöket!

Tanuló (3): Alkoss véleményt a plakátról! Támaszd alá az érveiddel!

Tanuló (4- tehetséggondozás): Keress összefüggéseket a csoportmunka és a vers között!

Tanuló (5): Fogalmazz meg 2-3 állítást a plakátról!

1. **csoportfeladat**

Olvassátok el önállóan a költeményt!

Tervezzetek olvasókártyát a vershez!

Készítsetek minél több vershez illeszthető kitöltendő részt a kártyán!

Egészítsétek ki a válaszokkal is!

**Egyéni feladatok (3)**

Tanuló (1): Készíts fülszöveget (rövid leírást) a csoportmunka alapján!

Tanuló (2- felzárkóztatás): Fogalmazz meg két állítást a válaszok alapján!

Tanuló (3- tehetséggondozás): Igazold 2-3 mondatban, hogy az olvasókártya a vers alapján készült!

Tanuló (4): Fogalmazz meg 2-3 mondatos olvasói ajánlást a csoportmunka alapján!

Tanuló (5): Változtasd meg az olvasókártya egyik elemét úgy, hogy még bővebb információt tartalmazzon!

1. **csoportfeladat**

Hallgassátok meg a verset a megadott link segítségével!

Öntsétek 5-6 mondatos prózai formába a verset!

A próza igazodhat a ti nyelvhasználatotokhoz!

**Egyéni feladatok (4)**

Tanuló (1-felzárkóztatás): Húzd alá a kulcsszavakat a csoportmunkában!

Tanuló (2-tehetséggondozás): Képzeld magad a költő helyébe! Tedd eseménydúsabbá a prózai formát a vers alapján!

Tanuló (3): Olvasd el a csoportmunkát! Fogalmazd meg, mi lett volna másképp, ha az 1956-os esemény nem történik meg!

Tanuló (4): Keress olyan szavakat a csoportmunkában, amelyek az események hangulatát idézik!

Tanuló (5): Készíts memoárt a csoportmunka alapján! (memoár=emlékirat)

1. **sz. melléklet**

**Tamási Lajos: Halottak napja**

Menj el a térre, ahol fekszenek! Mondták.

csak menj oda, ha nem hiszed.

Elindultunk és néztük,

hogy egy helikopter dörög a város fölött.

Kocsikon fegyver, tankok, katonák

vonultak a Szabadság hídon át.

A rádióban dobolt a gyászzene

szél fújt, a város vad lélegzete.

Esőben csillogtak a háztetők,

amikor megálltunk a tér előtt.

Sötétedett már, nem láttuk a vért

csak a gyertyák lobogtak a holtakért.

S nem tudtuk, hogy ki ölt és ki holt

hullt az eső, halottak napja volt.