**ÓRATERV/FOGLALKOZÁSTERV-ILLUSZTRÁCIÓ**

|  |  |
| --- | --- |
| **Szerző, cím** | Pünkösdölés- pünkösdi játék (Szeged, Ipolyi gyűjt. Aigernél) |
| **Tantárgyba ágyazódás** | Fogalmazás, ének |
| **Alsó/ felső tagozat** | Alsó tagozat |
| **Ünnephez kapcsolódás** | Pünkösd |
| **A foglalkozás/ óra témája** | Pünkösdi szokás |
| **A foglalkozás/ óra cél- és feladatrendszere** | Cél, hogy a tanulók vegyék figyelembe egymás javaslatait, s építsék be a csoportmunkába. A csoportmunka eredményét felhasználják a differenciált önálló munka során. A feladatra szánt idő alatt igényesen és magas színvonalon dolgozzanak. Képesek legyenek az olvasottakat, hallottakat részekre bontani, majd a részeket újra összerakva új produktumot létrehozni. Képesek legyenek együttműködésre.  Új ismereteket feldolgozó óra |
| **Tantárgyi kapcsolatok** | Magyar nyelv, vizuális kultúra, ének-zene, olvasás |
| **Nagy gondolat** | Pünkösdöljünk! |
| **Melléklet** | 1 db irodalmi mű |
| **Taneszközök** | Csomagolópapír, íróeszköz, mágnes, füzetek, irodalmi mű,  Váradi Józsefné átd.(2007): Magyar ünnepek, Apáczai Kiadó Kft., Celldömölk, 146-149.o. |
| **Felhasznált források** | Váradi Józsefné átd. (2007): Magyar ünnepek, Apáczai Kiadó Kft., Celldömölk, 146-149.o. |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **A foglalkozás/ óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Taneszközök** | **Megjegyzés** |
| 5 perc | Ráhangolódás | Alapelvek, tanulói szerepek megbeszélése, tanári motiváció | Alapelvek, tanulói szerepek értelmezése | DFHT-KIP | frontális |  |  |
| 2 perc | Csoportalakítás | A pedagógus kézfelemeltetéssel nyugtázza a tanulói szerepeket. | A tanulói szerepek nyugtázása kézfelnyújtással |  | frontális | rotációs táblázat |  |
| 17 perc | Fő rész  (csoportmunka) | Feladatok kiosztása  A csoportok munkájának segítése | A tanulók csoportokban dolgoznak a nyitott végű feladatokon. |  | csoportmunka | csomagolópapír, írószer, irodalmi mű, csoportfeladatok |  |
| 8 perc | Fő rész (a csoportok beszámolója) | A beszámoló munkájának segítése  Értékelés | Tanulói beszámoló a csoportmunkában végzett feladatról. |  | frontális | tábla, mágnes, elkészült csoportfeladat |  |
| 5 perc | Fő rész (differenciált egyéni feladatok) | A pedagógus kiosztja a személyre szabott feladatokat. A tanulók munkáját figyeli, ha igénylik, segíti. | A tanulók egyénileg dolgoznak a csoportmunkára épülő differenciált egyéni feladatokon. |  | egyéni | füzet, íróeszköz |  |
| 5 perc | Egyéni beszámolók | A pedagógus csoportonként a lehető legtöbb tanulónak alkalmat biztosít feladatának a bemutatására. | Az egyéni feladatok megoldásainak ismertetése az osztállyal. |  | frontális | füzetek |  |
| 3 perc | Értékelés | A tanulók csoportos és egyéni munkájának értékelése.  Pozitív megerősítés. | A tanár értékelésének meghallgatása. A tanulók értékelik a saját tevékenységüket, levonják a tanulságot, előre mutató javaslatokat tesznek. |  | frontális |  | - |

Pünkösdöljünk!

A pünkösdölés ősi szokás a fiatalok körében. Pünkösdi királyt, királynét választanak. Pünkösdi dalokat, rigmusokat mondanak. Nézzünk meg egy ilyet!

1. **csoportfeladat**

Olvassátok el az 1. beköszöntőt!

Tervezzetek könyvborítót egy kiadvány elejére a beköszöntő alapján!

**Egyéni feladatok (1)**

Tanuló (1- felzárkóztatás): Fogalmazd meg, mit látsz a könyvborítón!

Tanuló (2- tehetséggondozás): Fogalmazz meg egy pünkösdi köszöntő szöveget a könyvborító alapján!

Tanuló (3): Írj 2-3 üzenetet a pünkösdölő lányoknak a könyvborító alapján!

Tanuló (4): Szerkessz a tableten címet a könyvborítóra!

Tanuló (5): Komponálj 2 ütemet szöveggel együtt a borítóra!

1. **csoportfeladat**

Olvassátok el a 147. oldalon lévő verset!

Fogalmazzátok meg a jókívánságokat a saját szavaitokkal!

**Egyéni feladatok (2)**

Tanuló (1):Sorold fel a kívánságokat!

Tanuló (2- felzárkóztatás): Rajzolj le egy kívánságot! Nevezd meg!

Tanuló (3): Rajzold le a házat! Add rá a jókívánságot a saját szavaiddal a csoportmunka alapján!

Tanuló (4- tehetséggondozás): Szerinted miért ezek szerepelnek a kívánságok között! Indokold meg!

Tanuló (5): Húzd alá a csoportmunkában a jókívánság szavait! Találj hozzá azonos betűvel kezdődő szavakat!

1. **csoportfeladat**

Olvassátok el az utolsó 11 sort!

Komponáljatok reppet vagy valamilyen dallamot a szöveghez!

**Egyéni feladatok (3)**

Tanuló (1): Fogalmazd meg a csoportmunka elkészítésének állomásait!

Tanuló (2- felzárkóztatás): Keresd meg a csoportmunkátokban, hogy mi kapcsolódik a pünkösd szóhoz!

Tanuló (3- tehetséggondozás): Láttál már pünkösdi rózsát? Keress az interneten! Gondold át, hogyan függ össze a csoportmunkátokkal!

Tanuló (4): Fogalmazz meg két állítást a csoportmunka alapján!

Tanuló (5): Foglald össze 3 mondatban, hogy miről szól a csoportmunkátok!

1. **csoportfeladat**

Olvassátok el figyelmesen az utolsó 11 sort!

Válasszatok ki belőle 4 sort!

Olvassátok fel a szöveget érzéseteknek megfelelő ritmusban!

Írjátok le a vers ritmusát és alá a szöveget a tanultak szerint!

Az ütemmutató 2 vagy 4 negyedes legyen!

**Egyéni feladatok (4)**

Tanuló (1-felzárkóztatás): Írd le a ritmus első sorát!



Tanuló (2-tehetséggondozás): Írd le az első ütemet úgy, hogy az első szólam ritmuskottája alá írod a második szólamot!

Tanuló (3): Írd le a második sor ellenritmusát!

Tanuló (4): Keress az osztályban olyan hangszernek használható eszközt, aminek segítségével bemutathatod a csoportmunkát!

Tanuló (5): Tapsold el a ritmusát a 4 sornak!

1. **sz. melléklet**

****