**ÓRATERV/FOGLALKOZÁSTERV-ILLUSZTRÁCIÓ**

|  |  |
| --- | --- |
| **Szerző, cím** | Kossuth Lajos azt üzente – magyar népdal |
| **Tantárgyba ágyazódás** | Ének-zene |
| **Alsó/ felső tagozat** | Alsó tagozat |
| **Ünnephez kapcsolódás** | Március 15. |
| **A foglalkozás/ óra témája** | Március 15-höz kötődő ünneplés, az ünnep jelentősége |
| **A foglalkozás/ óra cél- és feladatrendszere** | Cél, hogy a tanulók vegyék figyelembe egymás javaslatait, s építsék be a csoportmunkába. A csoportmunka eredményét felhasználják a differenciált önálló munka során. A feladatra szánt idő alatt igényesen és magas színvonalon dolgozzanak. Képesek legyenek az olvasottakat, hallottakat részekre bontani, majd a részeket újra összerakva új produktumot létrehozni. Képesek legyenek együttműködésre.  Új ismereteket feldolgozó óra |
| **Tantárgyi kapcsolatok** | Magyar nyelv, vizuális kultúra, olvasás, fogalmazás |
| **Nagy gondolat** | Ünnepeljünk tartalmasan! |
| **Melléklet** | 1 db irodalmi mű |
| **Taneszközök** | Csomagolópapír, íróeszköz, mágnes, füzetek, irodalmi mű,  Váradi Józsefné átd.(2007): Magyar ünnepek, Apáczai Kiadó Kft., Celldömölk, 61.o. |
| **Felhasznált források** | Váradi Józsefné átd. (2007): Magyar ünnepek, Apáczai Kiadó Kft., Celldömölk, 61.o. |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **A foglalkozás/ óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Taneszközök** | **Megjegyzés** |
| 5 perc | Ráhangolódás | Alapelvek, tanulói szerepek megbeszélése, tanári motiváció | Alapelvek, tanulói szerepek értelmezése | DFHT-KIP | frontális |  |  |
| 2 perc | Csoportalakítás | A pedagógus kézfelemeltetéssel nyugtázza a tanulói szerepeket. | A tanulói szerepek nyugtázása kézfelnyújtással |  | frontális | rotációs táblázat |  |
| 17 perc | Fő rész  (csoportmunka) | Feladatok kiosztása  A csoportok munkájának segítése | A tanulók csoportokban dolgoznak a nyitott végű feladatokon. |  | csoportmunka | csomagolópapír, írószer, irodalmi mű, csoportfeladatok |  |
| 8 perc | Fő rész (a csoportok beszámolója) | A beszámoló munkájának segítése  Értékelés | Tanulói beszámoló a csoportmunkában végzett feladatról. |  | frontális | tábla, mágnes, elkészült csoportfeladat |  |
| 5 perc | Fő rész (differenciált egyéni feladatok) | A pedagógus kiosztja a személyre szabott feladatokat. A tanulók munkáját figyeli, ha igénylik, segíti. | A tanulók egyénileg dolgoznak a csoportmunkára épülő differenciált egyéni feladatokon. |  | egyéni | füzet, íróeszköz |  |
| 5 perc | Egyéni beszámolók | A pedagógus csoportonként a lehető legtöbb tanulónak alkalmat biztosít feladatának a bemutatására. | Az egyéni feladatok megoldásainak ismertetése az osztállyal. |  | frontális | füzetek |  |
| 3 perc | Értékelés | A tanulók csoportos és egyéni munkájának értékelése.  Pozitív megerősítés. | A tanár értékelésének meghallgatása. A tanulók értékelik a saját tevékenységüket, levonják a tanulságot, előre mutató javaslatokat tesznek. |  | frontális |  | - |

Ünnepeljünk tartalmasan!

A március 15-e a tavaszi ünnepek egyike. Zászlókat festünk, csákókat készítünk ilyenkor. Az ünnepi hangulatban nem feledkezünk el a dalokról sem. Napokkal előtte már dúdolgatjuk az ismert dalokat.

1. **csoportfeladat**

Lalalázom a dalt. Hallgassátok meg!

Találjátok ki, melyik ez a dal!

Írjátok le az első sor ritmusát a csomagolópapírra!

Írjatok alá ritmuskíséretet!

Adjátok elő a dalt!

**Egyéni feladatok (1)**

Tanuló (1- felzárkóztatás): Másold le az első ütemet!

Tanuló (2- tehetséggondozás): Írd le a dalritmus első sorát!

Tanuló (3): Szolmizáld el az első sort!

Tanuló (4): Írd be színessel az ütemvonalakat!

Tanuló (5): Másold le a ritmuskíséretet!

1. **csoportfeladat**

Lalalázom a dalt. Hallgassátok meg!

Nézzétek meg a dal szövegét!

Fogalmazzátok át a dal szövegét úgy, hogy a mondanivalója ne változzon meg!

**Egyéni feladatok (2)**

Tanuló (1): Foglald össze a csoportmunkában alkotott szöveg tartalmát!

Tanuló (2- felzárkóztatás): Válaszd ki a dal egyik ütemét! Másold le!

Tanuló (3): Karikázd be s csoportmunkában a buzdításra utaló szavakat!

Tanuló (4- tehetséggondozás): Foglald össze a dal szövegében tett változtatásokat!

Tanuló (5): Válassz ki 2 szót! Magyarázd meg a jelentését!

1. **csoportfeladat**

Lalalázom a dalt! Hallgassátok meg!

Informálódjatok Kossuth Lajosról az internet segítségével!

Formáljátok a szerzett információkat olyan szöveggé, mintha az olvasókönyvben olvasnátok róla!

**Egyéni feladatok (3)**

Tanuló (1): Készíts gondolattérképet a csoportmunka alapján!

Tanuló (2- felzárkóztatás): Adj két címet a csoportmunkátoknak!

Tanuló (3- tehetséggondozás): Rajzold le nagyban Kossuth Lajost! Készíts egy szövegbuborékot, mintha ő mondaná el a gondolatát!

Tanuló (4): Válassz ki olyan szavakat a csoportmunkából, amelyeket tudod ritmizálni!

Tanuló (5): Tervezz logót a csoportmunka alapján!

1. **csoportfeladat**

Lalalázom a dalt. Hallgassátok meg!

Nézzétek meg a kottát!

Számoljátok meg minden sorban a szótagokat!

Énekeljétek el úgy, hogy közben táncoltok hozzá!

**Egyéni feladatok (4)**

Tanuló (1-felzárkóztatás): Jelöld a soronkénti szótagszámot a csoportmunka alapján!


Tanuló (2-tehetséggondozás): Keresd meg a dal legmagasabb és legmélyebb hangját! Számold meg a közöttük lévő hangtávolságot!

Tanuló (3): Másold le a kedvenc dallamrészletedet!

Tanuló (4): Énekeld el a kedvenc sorodat!

Tanuló (5): Énekeld el a dal utolsó sorát ritmusnévvel!

1. **sz. melléklet**

****