**ÓRATERV/FOGLALKOZÁSTERV-ILLUSZTRÁCIÓ**

|  |  |
| --- | --- |
| **Szerző, cím** | Zelk Zoltán: Mikulás |
| **Tantárgyba ágyazódás** | ének, olvasás, magyar nyelv |
| **Alsó/ felső tagozat** | Alsó tagozat |
| **Ünnephez kapcsolódás** | Téli ünnepkör – Mikulás |
| **A foglalkozás/ óra témája** | Télapó várása |
| **A foglalkozás/ óra cél- és feladatrendszere** | Cél, hogy a tanulók vegyék figyelembe egymás javaslatait, s építsék be a csoportmunkába. A csoportmunka eredményét felhasználják a differenciált önálló munka során. A feladatra szánt idő alatt igényesen és magas színvonalon dolgozzanak. Képesek legyenek az olvasottakat, hallottakat részekre bontani, majd a részeket újra összerakva új produktumot létrehozni. Képesek legyenek együttműködésre.  Új ismereteket feldolgozó óra |
| **Tantárgyi kapcsolatok** | Magyar nyelv, vizuális kultúra, ének-zene, olvasás |
| **Nagy gondolat** | Milyen utat jár be a Mikulás? |
| **Melléklet** | 1 db irodalmi mű |
| **Taneszközök** | Csomagolópapír, íróeszköz, mágnes, füzetek, irodalmi mű,  Váradi Józsefné átd.(2007): Magyar ünnepek, Apáczai Kiadó Kft., Celldömölk, 245.o. |
| **Felhasznált források** | Váradi Józsefné átd. (2007): Magyar ünnepek, Apáczai Kiadó Kft., Celldömölk, 245.o.  <https://gyermekeink.lapunk.hu/zelk-zoltan-mikulas-1139789>  (Letöltés ideje: 2024. 09. 06.) |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **A foglalkozás/ óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Taneszközök** | **Megjegyzés** |
| 5 perc | Ráhangolódás | Alapelvek, tanulói szerepek megbeszélése, tanári motiváció | Alapelvek, tanulói szerepek értelmezése | DFHT-KIP | frontális |  |  |
| 2 perc | Csoportalakítás | A pedagógus kézfelemeltetéssel nyugtázza a tanulói szerepeket. | A tanulói szerepek nyugtázása kézfelnyújtással |  | frontális | rotációs táblázat |  |
| 17 perc | Fő rész  (csoportmunka) | Feladatok kiosztása  A csoportok munkájának segítése | A tanulók csoportokban dolgoznak a nyitott végű feladatokon. |  | csoportmunka | csomagolópapír, írószer, irodalmi mű, csoportfeladatok |  |
| 8 perc | Fő rész (a csoportok beszámolója) | A beszámoló munkájának segítése  Értékelés | Tanulói beszámoló a csoportmunkában végzett feladatról. |  | frontális | tábla, mágnes, elkészült csoportfeladat |  |
| 5 perc | Fő rész (differenciált egyéni feladatok) | A pedagógus kiosztja a személyre szabott feladatokat. A tanulók munkáját figyeli, ha igénylik, segíti. | A tanulók egyénileg dolgoznak a csoportmunkára épülő differenciált egyéni feladatokon. |  | egyéni | füzet, íróeszköz |  |
| 5 perc | Egyéni beszámolók | A pedagógus csoportonként a lehető legtöbb tanulónak alkalmat biztosít feladatának a bemutatására. | Az egyéni feladatok megoldásainak ismertetése az osztállyal. |  | frontális | füzetek |  |
| 3 perc | Értékelés | A tanulók csoportos és egyéni munkájának értékelése.  Pozitív megerősítés. | A tanár értékelésének meghallgatása. A tanulók értékelik a saját tevékenységüket, levonják a tanulságot, előre mutató javaslatokat tesznek. |  | frontális |  | - |

Milyen utat jár be a Mikulás?

A Mikulást minden gyerek várja! Készüljünk, várjuk mi is!

1. **csoportfeladat**

Olvassuk el együtt a vers 1-2. versszakát!

Rajzoljatok egy hatalmas piros csizmát! (Ez lesz jelképesen a Mikulás csizmája.)

Tervezzétek meg a Mikulás útját, amíg ide ér a csomaggal! A vers alapján dolgozzatok!

**Egyéni feladatok (1)**

Tanuló (1- felzárkóztatás): Sorold fel, hol járhat a Mikulás! A csoportmunka alapján dolgozz!

Tanuló (2- tehetséggondozás): Adj tanácsokat a Mikulásnak azért, hogy biztosan megérkezzen hozzátok! Vajon mi mindenre kell vigyáznia?

Tanuló (3): Dekoráld ki a Mikulás csizmáját úgy, hogy tükrözze az útját!

Tanuló (4): Rendelj a Mikulás útitervéhez egy-egy állatot, növényt vagy tárgyat! A csoportmunka alapján dolgozz!

Tanuló (5): Adj időjárás -jelentést azokról a helyekről, ahol jár a Mikulás!

1. **csoportfeladat**

Olvassátok el a vers 3. és 4. versszakát!

Rajzoljátok le a Mikulás aranykönyvét!

Írjátok bele az osztály tanulóinak keresztnevét! (A tanulók csoportosítása is megoldás lehet.)

Írjatok a nevekhez egy-egy pozitív gondolatot, amiért megajándékozná a Mikulás az említett tanulót!

**Egyéni feladatok (2)**

Tanuló (1): Számozd be a tanulók keresztnevét a csomagolópapíron! Tedd ábécé sorrendbe!

Tanuló (2- felzárkóztatás): Válaszd ki a csoportmunkából azt a pozitív gondolatot, ami rád is illene. Igazold példával!

Tanuló (3): Állítsd rangsorba a pozitív gondolatokat a te általad választott szempont szerint!

Tanuló (4- tehetséggondozás): Fogalmazd meg, mit sugallnak számodra a pozitív gondolatok! A csoportmunka alapján dolgozz!

Tanuló (5): Súgj a Mikulásnak! Válassz ki 3 gyereket! Javasolj nekik ajándékot a pozitív tulajdonsága alapján! (pl.: sok helyes megoldást mond, tehát bölcs-bagoly lenne az ajándéka)

1. **csoportfeladat**

Olvassátok el a verset!

Rajzoljatok téli képet! Helyezzétek el a képen a Mikulást és a környezetét!

**Egyéni feladatok (3)**

Tanuló (1): Mutasd be 3-4 mondatban a Mikulás környezetét!

Tanuló (2- felzárkóztatás): Adj 2-3 találó címet a csoportmunkának!

Tanuló (3- tehetséggondozás): Bizonyítsd be a csoportmunka alapján, hogy a Mikulás várása a téli ünnepkörhöz kapcsolódik!

Tanuló (4): Rendelj állatot a csoportmunkához! Rajzold le!

Tanuló (5): Fogalmazz meg egy következtetést a Mikulással kapcsolatosan a csoportmunka alapján!

1. **csoportfeladat**

Olvassátok el figyelmesen a verset!

Rajzoljátok le az aranykönyvet! Rajzoljátok a könyvbe az egyik kezeteket úgy, mintha a Mikulás ajándékát várnátok!

Kísérjétek figyelemmel a Mikulás útját a vers alapján!

Fogalmazzatok egy-egy kézbe egy óhajtó mondatot a vers alapján!

**Egyéni feladatok (4)**

Tanuló (1-felzárkóztatás): Alakítsd át az egyik óhajtó mondatot kérdő mondattá!

Tanuló (2-tehetséggondozás): Van-e összefüggés a mondatok között? Indokold meg a válaszodat!

Tanuló (3): Készíts szókeresőt 6X6 négyzetrácsba a csoportmunka alapján!

Tanuló (4): Alakíts át a csoportmunka egyik mondatát olyan szövegbuborékká, ami állítást tartalmaz!

Tanuló (5): Komponálj dallamot a csoportmunka egyik mondatához! Add elő a dallamot!

1. **sz. melléklet**

**Zelk Zoltán: Mikulás**

Hóval lepett égi úton

Mikulás már útra kél,

csillagok szállnak fölötte,

s vígan fut véle a szél.

Világjáró a csizmája,

átlép várost, falvakat,

de olykor megáll, s elidőz

egy-egy kis ablak alatt.

Előveszi aranykönyvét,

amelyben gyereknevek

vannak gondosan felírva,

s nézi: jó vagy rossz gyerek?

Hogyha rossz: hát virgács néki!

De ha jó, akkor cukor...

S már továbbmegy - szél és felhő

nem érheti már utol.