**ÓRATERV/FOGLALKOZÁSTERV-ILLUSZTRÁCIÓ**

|  |  |
| --- | --- |
| **Szerző, cím** | Örkény István: Noteszlapok, 1956 , Galambok |
| **Tantárgyba ágyazódás** | Történelem, magyar nyelv és irodalom |
| **Alsó/ felső tagozat** | Felső tagozat |
| **Ünnephez kapcsolódás** | 1956. október 23. |
| **A foglalkozás/ óra témája** | Az 1956-os forradalom emlékezete |
| **A foglalkozás/ óra cél- és feladatrendszere** | Cél, hogy a tanulók a szereplőket azonosítsák a tetteikkel, feltárják az ok-okozati összefüggéseket. Vegyék figyelembe egymás javaslatait, s építsék be a csoportmunkába. A csoportmunka eredményét felhasználják a differenciált önálló munka során. A feladatra szánt idő alatt igényesen és magas színvonalon dolgozzanak. Képesek legyenek az olvasottakat, hallottakat részekre bontani, majd a részeket újra összerakva új produktumot létrehozni. Képesek legyenek együttműködésre.  Új ismereteket feldolgozó óra |
| **Tantárgyi kapcsolatok** | Magyar nyelv, informatika, vizuális kultúra, ének-zene |
| **Nagy gondolat** | El lehet-e felejteni a történteket? |
| **Melléklet** | 1 db irodalmi mű |
| **Taneszközök** | Tablet, csomagolópapír, íróeszköz, mágnes, füzetek, irodalmi mű,  Váradi Józsefné átd.(2007): Magyar ünnepek, Apáczai Kiadó Kft., Celldömölk, 229. o. |
| **Felhasznált források** | Váradi Józsefné átd. (2007): Magyar ünnepek, Apáczai Kiadó Kft., Celldömölk, 229.o.  <https://litera.hu/irodalom/elso-kozles/a-het-prozaja-orkeny-istvan-noteszlapok-1956.html> (letöltve: 2021. 10. 11.)  1956-Nagy Imre utolsó rádióbeszéde  <https://www.youtube.com/watch?v=vn5_s4e2PpQ> (letöltve: 2021. 10. 11.) |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **A foglalkozás/ óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Taneszközök** | **Megjegyzés** |
| 5 perc | Ráhangolódás | Alapelvek, tanulói szerepek megbeszélése, tanári motiváció | Alapelvek, tanulói szerepek értelmezése | DFHT-KIP | frontális |  |  |
| 2 perc | Csoportalakítás | A pedagógus kézfelemeltetéssel nyugtázza a tanulói szerepeket. | A tanulói szerepek nyugtázása kézfelnyújtással |  | frontális | rotációs táblázat |  |
| 17 perc | Fő rész  (csoportmunka) | Feladatok kiosztása  A csoportok munkájának segítése | A tanulók csoportokban dolgoznak a nyitott végű feladatokon. |  | csoportmunka | tablet, csomagolópapír, írószer, irodalmi mű, csoportfeladatok |  |
| 8 perc | Fő rész (a csoportok beszámolója) | A beszámoló munkájának segítése  Értékelés | Tanulói beszámoló a csoportmunkában végzett feladatról. |  | frontális | tábla, mágnes, tablet, elkészült csoportfeladat |  |
| 5 perc | Fő rész (differenciált egyéni feladatok) | A pedagógus kiosztja a személyre szabott feladatokat. A tanulók munkáját figyeli, ha igénylik, segíti. | A tanulók egyénileg dolgoznak a csoportmunkára épülő differenciált egyéni feladatokon. |  | egyéni | füzet, íróeszköz |  |
| 5 perc | Egyéni beszámolók | A pedagógus csoportonként a lehető legtöbb tanulónak alkalmat biztosít feladatának a bemutatására. | Az egyéni feladatok megoldásainak ismertetése az osztállyal. |  | frontális | füzetek |  |
| 3 perc | Értékelés | A tanulók csoportos és egyéni munkájának értékelése.  Pozitív megerősítés. | A tanár értékelésének meghallgatása. A tanulók értékelik a saját tevékenységüket, levonják a tanulságot, előre mutató javaslatokat tesznek. |  | frontális |  | - |

El lehet-e felejteni a történteket?

„Pedig, jóllehet egyre komolyabb erőfeszítésekkel, nem felejtem a forradalom személyes történetét, a gyerekkorban otthon hallottakat, az apámmal tett sétákat, a házak falára mutató ujját és mondatait, a golyónyomokat. Hogy azokban a kis ferencvárosi utcákban lőttek, innen jöttek az orosz tankok. Az volt a Maléter-laktanya.”

<https://www.youtube.com/watch?v=vn5_s4e2PpQ> (1956- Nagy Imre utolsó rádióbeszéde)

motivációs szöveg

1. **csoportfeladat**

Olvassátok el alaposan Örkény írását!

Vitassátok meg, miért kerül párhuzamba a galambok röpülése és a forradalom utáni napokon történtek!

Gondolkodjatok az író fejével!

Indokoljátok meg az író nevében a leírtakat 8-10 mondatban!

**Egyéni feladatok (1)**

Tanuló (1- felzárkóztatás): Adj 2-3 címet a csoportmunkátoknak!

Tanuló (2- tehetséggondozás): Készíts fürtábrát a párhuzamról a csoportmunka alapján!

Tanuló (3): Helytálló-e a párhuzam? Indokold meg 3-4 mondatban a csoportmunka alapján!

Tanuló (4): Fejezd be a mondatot a csoportmunka felhasználásával! Az jár a fejemben, hogy …

Tanuló (5): Készíts 6X6-os négyzetrácsba szókeresőt a csoportmunka kulcsszavainak felhasználásával!

1. **csoportfeladat**

Olvassátok el alaposan Örkény írását!

Írjatok tudósítást az iskolaújságba, amelyben a korábbi és a jelenlegi állapotot mutatjátok be a tanulóknak!

**Egyéni feladatok (2)**

Tanuló (1): Írd át a tudósítást úgy, mintha nem történt volna semmilyen esemény!

Tanuló (2- felzárkóztatás): Keress a csoportmunkában 2 olyan szót, amely az 1956-os eseményekkel kapcsolatos! Foglald mondatba!

Tanuló (3): Képzeld el, hogy egy szabadságharcban résztvevő olvassa a tudósítást! Vajon mi lehetett az első gondolata a tudósítás alapján? Fogalmazd meg!

Tanuló (4- tehetséggondozás): Keress olyan zeneművet a tableten, amely a csoportmunka hangulatát tükrözi! Oszd meg a linket a többiekkel!

Tanuló (5): Készíts 3-4 szófelhőt a csoportmunka kulcsszavaiból!

1. **csoportfeladat**

Olvassátok el alaposan Örkény írását!

Készítsetek egy olyan óriásplakátot, amelynek hangulata hűen tükrözi az író által leírtakat!

Indokoljátok meg a színválasztásotokat!

**Egyéni feladatok (3)**

Tanuló (1): Komponálj egy dallamot, amely tükrözi a plakát mondanivalóját!

Tanuló (2- felzárkóztatás): Sorold fel, milyen színeket használtatok a plakáton!

Tanuló (3- tehetséggondozás): Fogalmazz meg 4 soros saját verset a csoportmunkában elkészített plakát mondanivalójáról!

Tanuló (4): Egészítsd ki a plakátot hangutánzó szavakkal a hangulatnak megfelelően!

Tanuló (5): Készíts 2-3 soros egérrágta szöveget a csoportmunka felhasználásával!

1. **csoportfeladat**

Olvassátok el figyelmesen Örkény írását!

Készítsetek 8-10 mondatos fogalmazást Volt és most van címmel az olvasottak alapján!

Fogalmazzatok egy korabeli lakos nevében!

**Egyéni feladatok (4)**

Tanuló (1-felzárkóztatás): Jelöld a szövegben aláhúzással azokat a mondatokat, amelyek a jelenre vonatkoznak!

Tanuló (2-tehetséggondozás): Képzeld magad elé a Pentominó térfoglaló táblásjátékot! Készítsd el két különböző színnel a jelen és a múlt mondatainak elfoglalását a csoportmunka alapján! Fogalmazz meg egy következtetést!

Tanuló (3): Készíts 3-4 mondatos naplóbejegyzést az író nevében a jelennel kapcsolatosan a csoportmunka alapján!

Tanuló (4): Válassz ki 2 szót a csoportmunkából! Magyarázd meg a jelentését!

Tanuló (5): Fogalmazz meg 2-3 soros gondolatot a jelenről palackpostába az utókor számára!

1. **sz. melléklet**

**Örkény István: Noteszlapok, 1956**

**Galambok**  
A fecske röptét nem lehet előre látni, de szinte a levegőbe tudom rajzolni a pesti utcák galambjainak röppályáját, ahogy fölrebbentek egy robogó autóbusz elől. Először szelíd félkörben ellibbentek a jármű útjából, aztán ugyanilyen sze­líd ívben fölfelé szálltak s végül megtelepültek a házfal egy kiugró párkányán.  
  
Most ugyan hiába próbálnám röptüket a levegőbe írni. Egy sor hernyótalpas zörömböl végig a Bajcsy-Zsilinszky úton. A galambok nem lelnek egy tenyérnyi biztonságot, ahol megpihennének. Röpdösnek, kavarognak, cikáznak összevissza, mint egy őrült agyvelejében a gondolatok… Mélységes szá­nalom fog el. Talán ők az egyetlen élőlények ebben a város­ban, akiknek a forradalom éppolyan értelmetlen és félelme­tes, mint egy égiháború.