**ÓRATERV/FOGLALKOZÁSTERV-ILLUSZTRÁCIÓ**

|  |  |
| --- | --- |
| **Szerző, cím** | Most nyílik a szelíd rózsa bimbója (népdal) |
| **Tantárgyba ágyazódás** | ének, olvasás, rajz |
| **Alsó/ felső tagozat** | Alsó tagozat (4. osztályosoknak ajánlott.) |
| **Ünnephez kapcsolódás** | Aradi vértanúk ünnepe |
| **A foglalkozás/ óra témája** | 1848-as események |
| **A foglalkozás/ óra cél- és feladatrendszere** | Cél, hogy a tanulók vegyék figyelembe egymás javaslatait, s építsék be a csoportmunkába. A csoportmunka eredményét felhasználják a differenciált önálló munka során. A feladatra szánt idő alatt igényesen és magas színvonalon dolgozzanak. Képesek legyenek az olvasottakat, hallottakat részekre bontani, majd a részeket újra összerakva új produktumot létrehozni. Képesek legyenek együttműködésre.  Új ismereteket feldolgozó óra |
| **Tantárgyi kapcsolatok** | Magyar nyelv, vizuális kultúra, ének-zene, olvasás |
| **Nagy gondolat** | Életüket adták a szabadságért |
| **Melléklet** | 1 db irodalmi mű |
| **Taneszközök** | Csomagolópapír, íróeszköz, mágnes, füzetek, irodalmi mű,  Váradi Józsefné átd.(2007): Magyar ünnepek, Apáczai Kiadó Kft., Celldömölk, 216.o. |
| **Felhasznált források** | Váradi Józsefné átd. (2007): Magyar ünnepek, Apáczai Kiadó Kft., Celldömölk, 216.o. |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **A foglalkozás/ óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Taneszközök** | **Megjegyzés** |
| 5 perc | Ráhangolódás | Alapelvek, tanulói szerepek megbeszélése, tanári motiváció | Alapelvek, tanulói szerepek értelmezése | DFHT-KIP | frontális |  |  |
| 2 perc | Csoportalakítás | A pedagógus kézfelemeltetéssel nyugtázza a tanulói szerepeket. | A tanulói szerepek nyugtázása kézfelnyújtással |  | frontális | rotációs táblázat |  |
| 17 perc | Fő rész  (csoportmunka) | Feladatok kiosztása  A csoportok munkájának segítése | A tanulók csoportokban dolgoznak a nyitott végű feladatokon. |  | csoportmunka | csomagolópapír, írószer, irodalmi mű, csoportfeladatok |  |
| 8 perc | Fő rész (a csoportok beszámolója) | A beszámoló munkájának segítése  Értékelés | Tanulói beszámoló a csoportmunkában végzett feladatról. |  | frontális | tábla, mágnes, elkészült csoportfeladat |  |
| 5 perc | Fő rész (differenciált egyéni feladatok) | A pedagógus kiosztja a személyre szabott feladatokat. A tanulók munkáját figyeli, ha igénylik, segíti. | A tanulók egyénileg dolgoznak a csoportmunkára épülő differenciált egyéni feladatokon. |  | egyéni | füzet, íróeszköz |  |
| 5 perc | Egyéni beszámolók | A pedagógus csoportonként a lehető legtöbb tanulónak alkalmat biztosít feladatának a bemutatására. | Az egyéni feladatok megoldásainak ismertetése az osztállyal. |  | frontális | füzetek |  |
| 3 perc | Értékelés | A tanulók csoportos és egyéni munkájának értékelése.  Pozitív megerősítés. | A tanár értékelésének meghallgatása. A tanulók értékelik a saját tevékenységüket, levonják a tanulságot, előre mutató javaslatokat tesznek. |  | frontális |  | - |

Életüket adták a szabadságért

Az aradi vértanúk kivégzésére minden év október 6-án emlékezünk. Beszélgessünk a történtekről!

1. **csoportfeladat**

Olvassátok el a verset!

Készítsetek rajzot a vers alapján!

**Egyéni feladatok (1)**

Tanuló (1- felzárkóztatás): Ismertesd a rajzotokat 2-3 mondatban!

Tanuló (2- tehetséggondozás): Egészítsd ki a csoportmunkátokat olyan szavakkal, amik érzelmet fejeznek ki és illik a csoportmunkához!

Tanuló (3): Készíts 2-3 szókártyát a csoportmunka alapján!

Tanuló (4): Készíts szókígyót a csoportmunka alapján!

Tanuló (5): Adj 2-3 találó címet a rajzotoknak!

1. **csoportfeladat**

Olvassátok el a verset!

Készítsetek különleges dobókockát a vers alapján!

A dobókocka oldalaira olyan szó kerüljön, ami alapján el lehet mondani a vers tartalmát!

**Egyéni feladatok (2)**

Tanuló (1): Másold le a csoportmunka szavait!

Tanuló (2- felzárkóztatás): Válaszd ki az egyik szót! Foglald mondatba!

Tanuló (3): Másold le a csoportmunka szavait! Rajzold le a szavak jelentését!

Tanuló (4- tehetséggondozás): Gondolkodj olyan szavakon, amelyek a csoportmunka rokon értelmű szavai lehetnek!

Tanuló (5): Nézd meg jól a csoportmunka szavait! Alkoss új szavakat a dobókocka szavainak betűiből!

1. **csoportfeladat**

Olvassátok el a verset!

Rajzoljátok le nagy alakban Kossuth Lajost!

Adjatok 3-4 szövegbuborékot Kossuth Lajos a szájába a vers alapján!

**Egyéni feladatok (3)**

Tanuló (1): Fogalmazz meg 2 óhajtó mondatot Kossuth Lajos nevében!

Tanuló (2- felzárkóztatás): Válassz egy szövegbuborékot! Szótagold a szavait!

Tanuló (3- tehetséggondozás): Találj ki egy dallamot az egyik szövegbuborék szövegére! Énekeld el!

Tanuló (4): Készíts a szövegbuborékok legfontosabb szavával szóvirágot! Színezd ki!

Tanuló (5): Rajzold le a Rubik kocka egyik oldalát! Másolj a 9 kockába egy-egy szót a csoportmunkából!

1. **csoportfeladat**

Olvassátok el figyelmesen a verset!

Készítsetek 4-6 szavas keresztrejtvényt a vers alapján!

**Egyéni feladatok (4)**

Tanuló (1-felzárkóztatás): Foglald mondatba a keresztrejtvény egyik szavát!

Tanuló (2-tehetséggondozás): Alakítsd át a keresztrejtvény egyik sorát kvízzé!

Tanuló (3): Válassz ki egy kérdést a keresztrejtvényből! Fogalmazz egy állítást a válasz felhasználásával!

Tanuló (4): Fogalmazz meg egy igaz és egy hamis állítást a csoportmunka alapján!

Tanuló (5): Válassz ki egy szót a csoportmunkából! Magyarázd meg a jelentését!

1. **sz. melléklet**

**Most nyílik a szelíd rózsa bimbója**

(Népdal)

Most nyílik a szelíd rózsa bimbója.

Ki van tűzve Kossuth Lajos zászlója.

Világos vár, de szomorú a neved.

Mert megázott piros vérrel a földed.

Sok anyának odahalt a gyermeke,

Jaj, istenem de hiába nevelte.